Står det til anklager Majbrit Bak, så skal en 20-årige mand, der lige nu er tiltalt for drab, også dømmes for drab, og ikke vold med døden til følge.

Det står klart efter retssagens første dag. Den unge tiltalte mand har erkendt sig skyldig i vold med døden til følge, men er altså tiltalt efter den langt hårdere paragraf, om manddrab, der kan give en fængselsstraf fra fem år og til livstid. Det er ikke mindst det faktum, at den 20-årige efter at have tævet løs og så voldsomt, at det kostede den 47-årige invalidepensionist John Larsen livet, ikke gjorde noget som helst for at hjælpe manden. Den 20-årige stak af fra gerningsstedet og forsøgte altså ikke at hjælpe eller ringe efter en ambulance.